Diari Oficial de la Generalitat Valenciana


Sumari del DOGV 3988, del 27-04-2001 (2001/3879)

Informació pública de l'alçament parcial de la suspensió de llicències acordat per la Comissió de Govern en l'àmbit del programa d'actuació integrada per al desenvolupament de la unitat d'execució carrer de Moncayo.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3879


Organisme emissor
:   Ajuntament de València

Tipus de document
:   Anunci

Informació pública de l'alçament parcial de la suspensió de llicències acordat per la Comissió de Govern en l'àmbit del programa d'actuació integrada per al desenvolupament de la unitat d'execució carrer de Moncayo. [2001/X3879]
  
La Comissió de Govern, en la sessió del dia 6 d'abril de 2001, adoptà l'acord següent:
  
«Vist l'escrit presentat per la mercantil Proara Promotores Aragoneses, SA, en el qual sol·licita la possibilitat d'excloure de la unitat d'execució les edificacions protegides existents en el seu àmbit, així com l'informe emés per l'Oficina Tècnica de Planejament, i amb el dictamen de la comissió informativa d'Urbanisme, s'acorda:
  
Excloure de la unitat d'execució carrer de Moncayo, junt amb la parcel·la sítia al carrer d'Empar Iturbi, 12 (referència cadastral 5206606), les edificacions protegides síties al carrer de Moncayo, números 4 a 10 (referències cadastrals 5206627-28-29 i 30) i números 3 a 15 (referències cadastrals 6183016-01-48-56-23 i 37), i en conseqüència, en les parcel·les referenciades, s'alça la suspensió de llicències acordada per la Comissió de Govern el passat 7 d'abril de 2000.
  
Donar trasllat del present dictamen al Servei de Disciplina Urbanística, a fi que s'hi adopten les mesures oportunes tendents a la rehabilitació dels immobles protegits esmentats.».
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportuna.
  
Cosa que es publica perquè en prengueu coneixement.